චිත්‍රපට කර්මාන්තයේ අර්බුද පිළිබද අපට කාටත් කලින් තොරතුරු පවසන්නේ තුසිතය.මෙරට සිනමාහල් ඇත්තේ කොතැනදැයි කට පාඩමින් පවසන ඔහු එහි සිනමාහලේ වත්මන් තත්වය ගැන ද වහා තොරතුරු සපයන්නේ මතකයෙනි.සමහරවිට ඇතැම් බලධාරින් අහවල් තැන්වල චිත්‍රපට ශාලා පවතින බවට කැට තබා කියද්දී එහි සිනමාහලක් තවමත් පවත් වන්නේ ද නැත්ද පිළිබඳ අප ඉඳුරාම පවසන්නේ තුසිතගේ දැනුමට පින්සිදුවන්නටය.එමෙන්ම විදේශිය චිත්‍රපට වලට අමතරව ඔහු කුලගෙය,ප්‍රතිඥා,ස්ත්‍රී, සක්මන් මළුව,දිය යට ගින්දර චිත්‍රපටයන් හි ප්‍රචාරක කටයුතු බාරව උන්නේය.පසුගිය වකවානුවේ බොහෝ සිනමා හල් ජාතික චිත්‍රපට සංස්ථාව මගින් මාධ්‍යවේදින්ට නිකුත් කළ අවසර පත්‍රය ගණනකට නොගත්තේය.එහෙත් තුසිත සෑම අවස්ථාවකම මාධ්‍ය හිතවතුන් වෙනුවෙන් පෙනී සිටියේය.